钦定古今图书集成/理学汇编/文学典/第112卷 > 黄朝相 > 周循
## 钦定古今图书集成/理学汇编/文学典/第112卷 > 黄朝相 > 周循

按《长沙府志》：循，湘潭人。宅心俭素，执躬勤简。当伯叔
兄贵甚，读书欿然，不问外事，祛寐苦学，身不去服者
数年。今古文词无不细览，有所得辄手录数过，下笔
千百言立就。工正草书，疾剧犹作小草。卒之日，嘱诸
子曰：“吾不仕，表于茔曰明处士周循之墓足矣。”所著
有《管涔子》十馀卷，为董思白所叹赏。